ՏԵՂԵԿԱՆՔ-ՀԻՄՆԱՎՈՐՈՒՄ
«Հայաստանի Հանրապետության կառավարության 2023 թվականի փետրվարի 9-ի 
N 160-Ն որոշման մեջ լրացումներ կատարելու մասին» ՀՀ կառավարության որոշման նախագծի ընդունման

1. Իրավական ակտի ընդունման անհրաժեշտությունը
Որոշման նախագծի ընդունումը պայմանավորված է «Զինվորական ծառայության և զինծառայողի կարգավիճակի մաuին» օրենքում լրացումներ և փոփոխություններ կատարելու մաuին» 11.05.2026թ. ՀO-201-Ն oրենքով (այսուհետ՝ Օրենք) կատարված լրացումները ՀՀ կառավարության 2023թ. փետրվարի 9-ի N 160-Ն որոշման մեջ (այսուհետ նաև՝ «Պաշտպան հայրենյաց» ծրագիր) իրացնելու անհրաժեշտությամբ: Որոշման նախագծի ընդունումը բխում է նաև ՀՀ վարչապետի 24.06.2026թ. N 554–Ա որոշմամբ հաստատված ցանկի 1-ին կետի կատարումն ապահովելու անհրաժեշտությունից:
2. Ընթացիկ իրավիճակը և խնդիրները
«Զինվորական ծառայության և զինծառայողի կարգավիճակի մաuին» օրենքում 13.04.2023 ՀՕ-126-Ն օրենքով կատարված փոփոխությունների և լրացումների համաձայն սահմանվել է նաև առողջական վիճակի պատճառով զինվորական ծառայության համար ժամանակավորապես ոչ պիտանի ճանաչվելու պատճառով պարտադիր կամ պայմանագրային զինվորական ծառայությունից արձակվելու հիմքը, սակայն նշված օրենքի մի շարք դրույթներում, որպես տեխնիկական վրիպակ (մի շարք հոդվածներում նախատեսվել է, իսկ մի շարք հոդվածներում ոչ), չեն նախատեսվել այդ հիմքով պայմանագրային զինվորական ծառայությունից արձակվելիս ծագող սոցիալական երաշխիքները: Դրա հիման վրա Օրենքով շտկվել է թերկարգավորումը և «Պաշտպան հայրենյաց» ծրագրով ծառայություն անցնող անձանց համար ևս սահմանվել է առողջական վիճակի պատճառով զինվորական ծառայության համար ժամանակավորապես ոչ պիտանի ճանաչվելու հիմքով պայմանագրային զինվորական ծառայությունից արձակվելու դեպքում պատվովճար հաշվարկվելու իրավունքը, որը և իրացվում է «Պաշտպան հայրենյաց» ծրագրով պայմանագրային զինվորական ծառայություն անցնելու կարգը և պատվովճարի հաշվարկման պայմանները սահմանող ՀՀ կառավարության 09.02.2023թ. N 160-Ն որոշման մեջ:
3. Կարգավորման նպատակը և բնույթը
Որոշման նախագծով սահմանվում է «Պաշտպան հայրենյաց» ծրագրով պայմանագրային զինվորական ծառայություն անցնող զինծառայողին զինվորական ծառայության համար ժամանակավորապես ոչ պիտանի ճանաչվելու պատճառով պայմանագրային զինվորական ծառայությունից արձակվելու դեպքում պատվովճար հաշվարկելու իրավունքը:
4. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում ու ծախսերում սպասվելիք փոփոխությունները 
Որոշման նախագծի ընդունման կապակցությամբ լրացուցիչ ֆինանսական միջոցների անհրաժեշտություն չի առաջանում:
        5. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ   
Որոշման նախագիծը կապված է Կառավարության 2021-2026թթ. ծրագրի «1.3 Պաշտպանության ոլորտ. Զինված ուժերի բարեփոխումներ» բաժնի 8-րդ ու 9-րդ կետերի պահանջների արդյունավետ ապահովման հետ, ի դեմս՝ զինվորական ծառայության շահադրդման թե նյութական և թե բարոյահոգեբանական մեխանիզմների խթանման, զինված ուժերը անձնակազմով համալրման և մարդկային ռեսուրսների զարգացման խնդիրների լուծման, արհեստավարժ (պրոֆեսիոնալ) բանակի անցման, զինծառայողների նյութական և սոցիալական ապահովման երաշխիքների, զինծառայության գրավչության և հեղինակության բարձրացման մեխանիզմների կատարելագործման հետ: 
